recursal/SuperWikiNEXT-32B huggingface dataset:
پلاسمڈ ڈی این اے کے برعکس کروموسومل ڈی این اے جینومک ڈی این اے ہے جو پروکیریٹک اور یوکرائیوٹک خلیوں میں پایا جاتا ہے۔ یوکرائیوٹک جینوم میں چند لکیری کروموسوم ہوتے ہیں جبکہ پروکیریٹک جینوم ایک ہی سرکلر کروموسوم رکھتے ہیں۔ وہ دوہرے پھنسے ہوئے ہیں اور نقل کی صلاحیت رکھنے والے ہوتے ہیں، یوکرائٹس میں نقل کے ایک سے زیادہ نظام ہوتے ہیں اور اس کی وجہ ان کے بڑے سائز کا ہونا ہے۔ ایک خاص قسم کا کروموسومل نمبر سپیسز میں مختلف ہوتا ہے۔

مذید پڑھیے
----------

A

ہیپلو گروپ A (mtDNA)

B

ہیپلو گروپ B (mtDNA)

C

ہیپلو گروپ C (mtDNA)

ہیپلو گروپ CZ (mtDNA)

D

ہیپلو گروپ D (mtDNA)

E

ہیپلو گروپ E (mtDNA)

F

ہیپلو گروپ F (mtDNA)

G

ہیپلو گروپ G (mtDNA)

H

ہیپلو گروپ H (mtDNA)

ہیپلو گروپ H5 (mtDNA)

ہیپلو گروپ H10e (mtDNA)

ہیپلو گروپ HV (mtDNA)

I

ہیپلو گروپ I (mtDNA)

ہیپلو گروپ IWX (mtDNA)

J

ہیپلو گروپ J (mtDNA)

ہیپلو گروپ JT (mtDNA)

  

K

ہیپلو گروپ K (mtDNA)

ہیپلو گروپ K1a1b1a (mtDNA)

L

ہیپلو گروپ L (mtDNA)

ہیپلو گروپ L0 (mtDNA)

ہیپلو گروپ L1 (mtDNA)

ہیپلو گروپ L2 (mtDNA)

ہیپلو گروپ L3 (mtDNA)

ہیپلو گروپ L4 (mtDNA)

ہیپلو گروپ L4a (mtDNA)

ہیپلو گروپ L4b (mtDNA)

ہیپلو گروپ L5 (mtDNA)

ہیپلو گروپ L6 (mtDNA) 

M 

ہیپلو گروپ M (mtDNA)

ہیپلو گروپ M8 (mtDNA)

  

ہیپلو گروپ M30 (mtDNA)

N

ہیپلو گروپ N (mtDNA)

ہیپلو گروپ N1a (mtDNA)

O

ہیپلو گروپ O (mtDNA)

P

ہیپلو گروپ P (mtDNA)

Q

ہیپلو گروپ Q (mtDNA)

R

ہیپلو گروپ R (mtDNA)

ہیپلو گروپ R0 (mtDNA)

S

ہیپلو گروپ S (mtDNA)

T

ہیپلو گروپ T (mtDNA)

U

ہیپلو گروپ U (mtDNA)

V

ہیپلو گروپ V (mtDNA)

W

ہیپلو گروپ W (mtDNA)

X

ہیپلو گروپ X (mtDNA)

Y

ہیپلو گروپ Y (mtDNA)

Z

ہیپلو گروپ Z (mtDNA)== حوالہ جات ==

1. ↑  "Haplogroup\_A"
2. ↑  "Haplogroup\_B"
3. ↑  "Haplogroup\_C"
4. ↑  "Haplogroup\_CZ"
5. ↑  "Haplogroup\_D"
6. ↑  "Haplogroup\_E"
7. ↑  "Haplogroup\_F"
8. ↑  "Haplogroup\_G"
9. ↑  "Haplogroup\_H"
10. ↑  "Haplogroup\_I"
11. ↑  "Haplogroup\_J"
12. ↑  "Haplogroup\_K"
13. ↑  "Macro-haplogroup\_L"
14. ↑  "Haplogroup\_M"
15. ↑  "Haplogroup\_N"
16. ↑  "Haplogroup\_O"
17. ↑  "Haplogroup\_P"
18. ↑  "Haplogroup\_Q"
19. ↑  "Haplogroup\_R"
20. ↑  "Haplogroup\_S"
21. ↑  "Haplogroup\_T"
22. ↑  "Haplogroup\_U"
23. ↑  "Haplogroup\_V"
24. ↑  "Haplogroup\_W"
25. ↑  "Haplogroup\_X"
26. ↑  "Haplogroup\_Y"
27. ↑  "Haplogroup\_Z"

| * د
* ب
* ت
حیاتی علوم اور حیاتیات کی شاخیں |
| --- |
| 
* علم تشریح الاعضا
* فلکی حیاتیات
* حیاتی کیمیا
* حیاتیاتی جغرافیہ
* Biohistory
* حیاتی میکانیات
* حیاتی طبیعیات
* معلوماتیۂ حیاتیات
* حیاتی شماریات
* نباتیات
* خلیائی حیاتیات
* Cellular microbiology
* Chemical biology
* زمانی حیاتیات
* Computational biology
* بقائی حیاتیات
* خلیاتی وراثیات
* نشونمائی حیاتیات
* ایکولوجی
* جنینیات
* Epidemiology
* بالاوراثیات
* ارتقائی حیاتیات
* Freshwater biology
* Geobiology
* جینیات
* Genomics
* نسیجیات
* Human biology
* مناعیات
* بحری حیاتیات
* نظریاتی حیاتیات
* خردوبینی حیاتیات
* سالماتی حیاتیات
* علم فُطریات
* Neontology
* علم الاعصاب
* غذائیت
* Origin of life
* رکازیات
* طفیلیات
* امراضیات
* علم الادویہ
* قبیلہ سازی
* فعلیات
* Quantum biology
* معاشری حیاتیات
* ساختی حیاتیات
* نظامیات
* Systems biology
* تصنیفیات حیاتیات
* Teratology
* Toxicology
* علم الوائرس
* Virophysics
* حیوانیات

 |
'**دی نیوز ٹرائب** (**ٹی این ٹی**)-(TheNewsTribe) آن لائن اردو اور انگریزی زبان میں خبریں مہیا کرنے والی ایک ویب سائٹ ہے۔ ویب گاہ 2007ء میں آن لائن میڈیا کو ترقی دینے کے لیے بنائی گئی۔ ابتدامیں اس کا ہیڈ کوارٹر بریڈفورڈ، برطانیہ میں قائم کیا گیا۔

پاکستانی صحافی **شاہد عباسی** کو دی نیوز ٹرائب کے بانی ایڈیٹر ہونے کا اعزاز حاصل ہے۔ 2011 میں اپنی باقاعدہ ابتدا کے بعد انتہائی مختصر عرصہ میں معاصر ویب سائٹس میں نمایاں مقام حاصل کرنے والی دی نیوز ٹرائب پاکستان کی تین بڑی نیوز ویب سائٹس میں سے ایک شمار کی جاتی ہے۔

انتظامی معاملات کی وجہ سے دی نیوز ٹرائب کے صدر دفاتر یوکے سے پاکستان منتقل کر دیے گئے جس کے بعد سے پاکستان کی پہلی آزاد نیوز ویب گاہ کا اعزاز رکھنے والا پلیٹ فارم اپنی خدمات جاری رکھے ہوئے ہے۔

2017 میں کچھ انتظامی معاملات کی وجہ سے ویب گاہ کچھ عرصہ غیر فعال رکھی گئی تاہم چند ماہ بعد اسے دوبارہ جاری کیا گیا۔ پاکستان اور مسلم دنیا سے اردو اور انگریزی زبانوں میں خبریں اور دیگر مواد فراہم کرنے والی دی نیوز ٹرائب **ڈیجیٹل صحافت** کے ابتدائی آزاد پلیٹ فارمز میں سے ایک شمار کی جاتی ہے۔

**ابتدائی ٹیم**

دی نیوز ٹرائب کی ابتدائی ٹیم میں شامل منظر الہی اس وقت جیو اردو کے ایڈیٹر ہیں۔ فہیم پٹیل ڈان ٹیلی ویژن کی ویب گاہ سے بطور بلاگ ایڈیٹر وابستہ ہیں۔ وقار احمد روزنامہ ایکسپریس اور ایکسپریس ٹیلی ویژن کے سوشل میڈیا کو دیکھتے ہیں۔ عبد الحفیظ آزاد انگریزی اخبار دی نیوز، وقار محمد روزنامہ ڈان، سعید عباسی ڈان نیوز، حمزہ روزنامہ ایکسپریس ٹریبیون، اسرار احمد ہم نیوز، مشفق احمد دی نیوز سے وابستہ ہیں۔

بیرونی روابط
------------

* دفتری ویب سائٹ Edit this at Wikidata
* دی نیوز ٹرائب فیس بک پر   ویکی ڈیٹا پر  (THENEWSTRIBE) کی خاصیت میں تبدیلی کریں
* دی نیوز ٹرائب ٹویٹر پر  ویکی ڈیٹا پر  (THENEWSTRIBE) کی خاصیت میں تبدیلی کریں
* لنکڈان پردی نیوزٹرائبآرکائیو شدہ (Date missing) بذریعہ linkedin.com (Error: unknown archive URL)
* دی نیوز ٹرائب ٹویٹر پر  ویکی ڈیٹا پر  (TNTURDU) کی خاصیت میں تبدیلی کریں اردو زبان میں
**کافار مساریک** (عبرانی: כְּפַר מַסָּרִיק‎‎כְּפַר מַסָּרִיקعبرانی: כְּפַר מַסָּרִיק‎‎, مساریک گاؤں) شمالی اسرائیل میں واقع ایک زراعتی گاؤں ہے. یہ مغربی گلیل کے دریائے بیلس کے نزدیک  اور شہر ایکرکے جنوب میں واقع ہے۔ بلدیہ کی تقسیم کے اعتبار سے یہ ماتے آشرعلاقائی کونسل کے زیر انتظام آتا ہے۔ 2015 میں ہونے والی مردم شماری کے مطابق اس کی آبادی 780 نفوس پر مشتمل تھی

تاریخ
-----

کافار مساریک 1940-1950
اس کے بانیوں میں چیکوسلواکیہ اور لتھوانیا  سے آنے والے تارکین وطن تھے جو 1932 میں **پیتہ تیکوا** آکر آباد ہوئے۔ اگلے سال انھوں نے **کیبوتس چیکو لیتوا**کے نام سے ایک زراعتی کمیونٹی قائم کی اور **حیفہ** کے علاقہ **بیت غلیم** نقل مکانی کر گئے۔ 1934 میں انھوں نے **کیریات ہائم**کے ریتلے علاقہ کے طرف نقل مکانی کی اور اپنی کمیونٹی کا نام تبدیل کر کے **میشمار زیوولن** ("زیوولن کے رکھوالے")رکھ لیا۔ 1937 میں پولینڈ سے آنے والے **ہائیوٹزر**مہاجرین  نے بھی اس کمیونٹی میں شراکت اختیار کرلی۔

 یہودی ایجنسی، ریتلے علاقہ کی وجہ سے آباد کاری کے خلاف تھی اس کے باوجود 29 نومبر، 1938 کو ایک گارڈ ٹاور اور غلہ گودام قائم کر دیا گیا۔ 1940 میں کیبوتس کو اس کے حالیہ مقام پر منتقل کر دیا گیا اور اس کانام چیکوسلواکیہ کے پہلے صدر **تھامس گاریگ میسارک** کے نام پر کافار میسارک رکھ دیا گیا

معیشت
-----

کیبوتس میں کپاس، ٹماٹر  اور مگرپھل کی کاشتکاری کی جاتی ہے، اس کے علاوہ مویشی فارم اور پولٹری فارم بھی قائم ہیں۔ کیبوتس میں کاغذ اور گتے کی فیکٹریوں کے ساتھ الیکٹرانک اشیاء کی صنعت بھی ہے .

بھی دیکھیں
----------

* جمہوریہ چیک-اسرائیل تعلقات

حوالہ جات
---------

1. 1 2  "List of localities, in Alphabetical order" (PDF)۔ Israel Central Bureau of Statistics۔ اخذ شدہ بتاریخ 16 اکتوبر 2016
2. ↑  "Kfar Masaryk"۔ Kibbutzimofisrael.netzah.org
3. ↑  "Kefar Masaryk Map — Satellite Images of Kefar Masaryk"۔ Maplandia.com
4. ↑  A History of Czechs and Jews: A Slavic Jerusalem, Martin Wein
5. ↑  Intensifying of the cooperation with kibbutz Kfar Masaryk

بیرونی روابط
------------

* Kibbutz ویب سائٹ (کیبوتس)
میر جعفر (بائیں) اور اس کا بڑا بیٹا، میر میراں
جنگ پلاسی میں فیروزمندی کے بعد میر جعفر رابرٹ کلائیو کے ساتھ ملقات کرتے ہوئے۔
**میر جعفر** نواب سراج الدولہ کی فوج کا سپہ سالار تھا، جس نے 1757ء جنگ پلاسی کے دوران نواب سراج الدولہ کے ساتھ غداری کرکے غدار کے لقب سے شہرت پائی۔

جعفر علی خان نواب سراج الدولہ کی فوج میں ایک سردار تھا۔ بعد میں ترقی کرتے ہوئے سپہ سالار کے عہدے تک پہنچ گیا۔ یہ نہایت بد فطرت آدمی تھا۔ اس کی نگاہیں تخت بنگال پر تھیں۔ یہ چاہتا تھا کہ نوجوان نواب کو ہٹا کر خود نواب بن جائے، اس لیے اس نے نواب سراج الدولہ سے غداری کر کے ان کی شکست اور انگریزوں کی جیت کا راستہ ہموار کیا، جس کے بعد بنگال پر انگریزوں کا عملاً قبضہ ہو گیا۔

اس خدمت کے صلے میں انگریزوں نے میر جعفر کو 1757ء میں برائے نام بنگال کا نواب مقرر کر دیا۔ یہ ایک کٹھ پتلی حکمران تھا، اصل اختیارات لارڈ رابرٹ کلائیو کے ہاتھ میں تھے۔ چنانچہ انگریزوں کو لوٹ مار کی کھلی آزادی تھی۔ انھوں نے بنگالی عوام کو جی بھر لوٹا۔ پنگالیوں کے قالین کے کاروبار تباہ ہو گئے۔

میر جعفر کی لالچ اور غداری کی وجہ سے بنگال سے اسلامی حکومت ختم ہو گئی اور برصغیر پہ انگریزوں کے قبضے کا راستہ ہموار ہو گیا، جو اگلے 190 سال تک برقرار رہا۔

بعد ازاں انگریز نے میر جعفر (اکتوبر 1760)کو معزول کر کے اس کی پنشن مقرر کر دی اور اس کے داماد میر قاسم علی خان کو نواب بنا دیا۔میر قاسم 1763 تک تخت پر براجمان رہا، انگریزوں نے دوبارہ 25 جولائی 1763 کو میر جعفر کو بنگال کا نواب بنا دیا۔جو میر جعفر جنوری 1763 اپنی وفات تک تخت پر نواب رہا۔

میر جعفر کی وفات 5 فروری 1765ء میں ہوئی

علامہ اقبال نے بطور غدار میر صادق کے ساتھ اس کا بھی تذکرہ کیا.

جعفر از بنگال و صادق از دکن  

ننگِ آدم، ننگِ دین، ننگِ وطن
(یہ دونوں شیعہ مذہب سے تعلق رکھتے تھے۔)

حوالہ جات
---------

1. ↑  دائرۃ المعارف بریطانیکا آن لائن آئی ڈی:  — بنام: Mir Ja'far — اخذ شدہ بتاریخ: 9 اکتوبر 2017 — عنوان : Encyclopædia Britannica
2. ↑  اجازت نامہ: گنو آزاد مسوداتی اجازہ
3. ↑  The Cambridge History of India, Vol V.P.174

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 36352279
* ایل سی سی این: n2006090120

 |
مولانا عبدالرحمن کیلانی (پیدائش: 11 نومبر 1923ء— وفات: 18 دسمبر 1995ء) ماہر خطاط، عالم دین اور مصنف تھے۔ آپ کا تعلق کیلیانوالہ کے اہل حدیث اور خطاط سپرا (قوم) گھرانے سے تھا۔ آپ نے پورے قرآن کی خطاطی کی۔ آپ خط نسخ میں مہارت تامہ رکھتے تھے.

تصنیفات
-------

آپ نے قرآن مجید کی تفسیر تیسر القرآن کے نام سے کی۔ آپ اپنی تصانیف کی کتابت خود کرتے۔ ان کی تصانیف کی فہرست یہ ہے：

* احکام ستر و حجاب
* اسلام میں دولت کے مصارف
* اسلام کا نظام فلکیات (الشمس والقمر بحسبان)۔
* اسلام كا ضابطہ تجارت
* ایک مجلس کی تین طلاقیں اور ان کا شرعی حل
* آئینۂ پرویزیت
* خلافت و جمہوریت
* روح، عذاب قبر اور سماع موتی
* شریعت و طریقت
* عقل پرستی اور انكار معجزات
* منکرین حدیث کے چار اعتراضات اور ان کا علمی و تحقیقی جائزہ
* مترادفات القرآن
* اردو مجلس پر موجود تحريريں اور اقتباسات:
* کیا چہرے کا پردہ صرف امہات المؤمنين كے ليے تھا؟
* قرآنى الفاظ: وحى، الہام، القاء، وسواس اور ھمزات
* صوفیا کی برصغیر پاک و ہند میں آمد (تاریخ کے آئينے سے )

علما کی آرا
-----------

* جناب عليم ناصرى رقم طراز ہیں:

عبد الرحمن كيلانى اسلامى اور دينى ادب كے پختہ كار قلم كار ہیں، ان كى بيشتر تاليفات اہل علم وبصيرت سے خراج تحسين پا چکی ہیں۔ ان كے محققانہ خيالات اكثر اخبارات وجرائد كى زينت بنتے ہیں۔ ہمیں فخر ہے كہ ہمارے یہ بھائى قومى سطح كے اہل قلم ميں شمار ہوتے ہیں۔ عموما معاشرت، معيشت،عقائد اور دينى مسائل پر قلم اٹھایا ہے۔

* جناب طالب ہاشمى كے الفاظ ميں:

" مولانا عبد الرحمن كيلانى پاكستان كے دينى اور علمى حلقوں ميں جانى پہچانى شخصيت ہیں، اب تك مختلف علمى موضوعات پر ان كى متعدد بلند پايہ تاليفات اہل علم سے خراج تحسين حاصل كر چکی ہیں، ان كے قلم نے جہاں دور حاضر كے كئى فتنوں كا بھرپور تعاقب كيا ہے وہاں بہت سے دينى،معاشرتى ،معيشى اور متفرق دوسرے مسائل پر بھی حق تحقيق ادا كيا ہے۔"

* جناب نعيم صديقى "مترادفات القرآن" كے متعلق يوں تبصرہ كرتے ہیں:

ايك فقير آدمى بيس پچیس برس ايك مبارك مقصد كے ليے پختہ عزم اور صبر وثبات كے ساتھ چلتا رہا اور آج ايك گراں بہا حاصلِ سفر، اہلِ ذوق كے سامنے پیش كر رہا ہے۔ مولانا عبد الرحمن كيلانى نے اور بھی متعدد دينى كتابيں لکھی ہیں ليكن ان كے اس تازہ كارنامے نے تو ان كتابوں كو ہی نہیں، اپنے دور كے لکھنے والوں کے ہجوم كو بھی پیچھے چھوڑ ديا ہے۔ اللہ ان كى محنت قبول فرمائے اور ان كى كتاب كے قدر دان پیدا كرے۔

حوالہ جات
---------

1. ↑  ہفت روزہ الاعتصام - لاہور 31 جنورى 1992ء
2. ↑  نعيم صديقى: ماہنامہ ترجمان القرآن لاہور جنورى 1994ء

 -الرحمن-كيلانى-رحمہ-اللہ۔12058/
**میر صادق** ریاست حیدرآباد دکن کے ٹیپو سلطان کے ساتھ غداری کرنے کی وجہ سے مشہور ہوا. 

یہ سلطان حیدر علی کا معتمد خاص تھا حیدرآباد دکن کے میر عالم کا بھائی تھا میر صادق متحدہ ہندوستان میں میسور کے سلطان ٹیپو سلطان کے دربار میں وزیر کے عہدے پر فائز تھا۔ سلطان حیدر علی نے ایک مرتبہ اسے معزول کر دیا اگرچہ پھر بحال بھی کر دیا لیکن میر صادق نے یہ بات دل میں رکھی اوراپنی توہین کے انتقام پر تلا ہوا تھا تیسری میسور کی جنگ کے بعد ٹیپو سلطان نے اصلاحات کیں ایک مجلس قائم کی جس کا نام ’’زمرہ غم نباشد‘‘ رکھا اس مجلس کے قیام کی وجہ یہ تھی کہ عوام میں سلطنت کی ذمہ داری کا احساس پیدا ہو میر صادق نے اسے ناکام بنا دیا۔  

میر صادق کے اثر ورسوخ کا یہ عالم تھا کہ وہ سلطان تک کوئی خبر ہی نہ پہنچنے دیتا اسی وجہ سے تیسری اورچوتھی انگلو میسور جنگ میں ٹیپو سلطان نے شکست کھائی میر صادق کے بارے میں یہ مصدقہ اطلاعات ہیں کہ اس نے ٹیپو سلطان سے غداری کی اور سلطنت برطانیہ کا ساتھ دیا سرنگا پٹم کے محاصرے کے دوران آخری دن 4 مئی1799ءکو انگریزوں کی آمد کی خبر سن کر جب ٹیپو سلطان ڈگی دروازے سے باہر نکلا تو میر صادق نے دروازہ اند ر سے بند کرا دیا اس غدار کو خوف تھا کہ سلطان واپس آکر انگریزوں سے صلح نہ کر لے دروازے بند کر دینے کے بعد اس نے فصیل قلعہ پر سلطان کی موجودگی کی اطلاع انگریزوں کو دی جس کا نتیجہ یہ نکلا کہ انگریز فوج نے تین طرف سے سمٹ کر فصیل قلعہ پر گولیاں برسائیں جس کی وجہ سے میسور میں اس جنگ کے دوران ٹیپو سلطان کو شہید کر دیا گیا اس شکست سے اسلامی ریاست میسور ختم ہو گئی۔  میر صادق کو 1799ء میں سرنگاپٹم کی جھڑپ کے دوران قتل کر دیا گیا تھا۔

علامہ اقبال نے بطور غدار میر جعفر کے ساتھ اس کا بھی تذکرہ کیا. 

جعفر از بنگال و صادق از دکن  

ننگِ دیں، ننگِ قوم، ننگِ وطن
(یہ دونوں شیعہ مذہب سے تعلق رکھتے تھے۔)

حوالہ جات
---------

1. ↑  تاریخ سلطنت خدادا میسور: محمود خان محمود بنگلوری صفحہ 380
2. ↑  "1799ء میں میسور کے حکمران اور حکام"۔ 09 مارچ 2008 میں اصل سے آرکائیو شدہ۔ اخذ شدہ بتاریخ 29 جون 2010  الوسيط `|url-status=` تم تجاهله (معاونت)
وسیم تارڑ (انگریزی: Waseem Tarar) ایک نامور پاکستانی صحافی اور کالم نگار ہیں۔ وہ گذشتہ ایک عرصے سے پرنٹ میڈیا سے وابستہ ہیں۔ ان کا کالم روزنامہ پاکستان میں باقاعدگی سے شائع ہوتا ہے۔ ان کی تحریریں ملکی سیاسی موضوعات کے گرد گھومتی ہیں۔

### صحافتی سفر

وسیم تارڑ نت کلاں میں پیدا ہوئے۔ ان کا تعلق وسطی پنجاب کے تارڑ گھرانے سے ہے۔ انھوں نے اپنے سفر کا آغاز فری لانسر کی حیثیت سے کیا اور اسلامیہ کالج گوجرانوالہ سے سیاسیات پڑھی۔ وہ کئیاردو اخبارات پر کالم لکھتے رہے اور بالآخر 2014میں روزنامہ پاکستان کے ادارتی صفحے سے بطور کالم نگار وابستہ ہو گئے۔ ان کا ہفتہ وار کالم روزنامہ پاکستان میں باقاعدگی سے شائع ہوتا ہے۔

### قتل کی دھمکیاں

دہشت گردی مخالف نقطہ نظر رکھنے کے باعث انھیں متعدد بارتحریک طالبان پاکستان اور لشکر جھنگوی جیسی پاکستانی دہشت گرد تنظیموں کی جانب سے دھمکیاں موصول ہو چکی ہیں

حوالہ جات
---------

1. ↑  ,پاکستان ویب پر کالم نگاروسیم تارڑ کا صفحہ
2. ↑  ,روزنامہ ابتک لاہور
3. ↑   ڈیلی پاکستان ویب سائٹ پر وسیم تارڑ کا ایک کالم
4. ↑  ,روزنامہ ڈان پر دھمکیوں کی خبر
5. ↑  , 30 اپریل 2014 کو روزنامہ دی نیوز پر دھمکیوں کے بارے میں خبر
**خواجہ فضل حسین للہی** سلسلہ چشتیہ کے ولی کامل تھے۔ آپ کو خواجہ محمود تونسوی اور خواجہ حامد تونسوی نے خلافت سے نوازا تھا۔

تعارف
-----

خواجہ فضل حسین للہی کی ولادت للہ شریف تحصیل پنڈ دادنخان ضلع جہلم میں ہوئی۔ آپ کے والد بزرگوار کا نام خواجہ حافظ ناصر الدین للہی تھا۔ آپ کے والد بزرگوار اپنے وقت کے بلند پایہ ولی کامل تھے۔

سلسلہ نسب
---------

خواجہ فضل حسین للہی کا سلسلہ نسب حضرت تمیم انصاری تک کچھ یوں ہے۔

* فضل حسین بن ناصر الدین  بن فیض بخش بن عبد الحفيظ بن محمد اعظم بن مولانا کلیم اللہ بن الله جوايا بن محمد اسماعیل بن محمد دین بن علاؤ الدین بن سانسرا بن سادا بن چیلا بن خضر بن مینو بن کالا بن شیہان جہجن بن محمد مقیم بن واگھر بن اللہ بزرگ بن ذوعلم بن طاقی بن عمر بن رطب بن عبد اللہ بن نذر بن طاقی بن رطب بن عبد اللہ بن نذر بن حارث بن عبد الرحمن بن کلیہ بن سامع بن عصمت بن محر بن نوفل بن محرم بن موسی بن حرب بن طاقی بن حضرت تمیم انصاری رضی الله تعالی عنہ

تعلیم
-----

خواجہ فضل حسین للہی نے ابتدائی تعلیم استاذ العلماء مولانا غلام محمد للہی خلیفہ خواجہ شمس العارفین شمس الدین سیالوی سے حاصل کی۔ آپ نے منطق و فلسفہ کی کتابیں مولانا محمد رفیق
تلمیذ مولوی رشید گنگوی سے پڑھیں۔ اس کے بعد آپ نے بقیہ تعلیم امرتسر کے علما سے حاصل کی۔

بیعت و خلافت
------------

علوم ظاہری کی تکمیل کے بعد خواجہ فضل حسین خواجہ الله بخش تونسوی کے دست حق پرست پر شرف بیعت سے مشرف ہوئے۔ والد گرامی حافظ خواجہ ناصر الدین للہی کے وصال کے بعد خواجہ محمود تونسوی اور خواجہ حامد تونسوی نے تونسہ شریف میں علما کرام اور مشائخ عظام کے ایک بہت بڑے اجتماع میں آپ کوخرقہ خلافت اور اجازت بیعت سے سرفراز فرمایا۔

زیارات مقامات مقدسہ
-------------------

خواجہ فضل حسین للہی نے حصول خلافت کے بعد مشائخ عظام سلسلہ عالیہ چشتیہ کے مزارات کی زیارت کے لیے اپنے خدام کے ہمراہ ہندوستان کا سفر کیا۔ آپ پہلے تونسہ شریف زیارت کے لیے گئے۔ تونسہ شریف سے مہارشریف تشریف لے گئے۔ مہار سے آپ پاکپتن تشریف لے گئے۔ آپ پاکپتن سے دہلی تشریف لے گئے۔ دہلی میں خواجگان کے مزارات پر معتکف رہ کر اکتساب فیض کرتے رہے۔ آپ دلی سے اجمیر شریف تشریف لے گئے۔ خواجہ معین الدین حسن سنجری چشتی اجمیری کے مزار پر معتکف رہ کر فیض باطنی حاصل کیا۔ اجمیر شریف کے بعد اپنے وطن للہ شریف واپس تشریف لے آئے۔

رشد و ہدایت
-----------

زیارات مقدسہ سے واپس تشریف لانے کے بعد خواجہ فضل حسین للہی نے اپنے بزرگوں کے قائم کردہ دینی مدرسہ کی طرف توجہ دی۔ آپ نے اس مدرسہ کو نئے سرے سے منظم کر کے علوم ظاہری کا مرکز بنایا۔ مدرسہ کی تکمیل کے بعد آپ طلبہ کی تعلیم میں مصروف ہو گئے۔ آپ سے بہت سے علما اور مشائخ عظام نے اکتساب فیض حاصل کیا۔

وصال
----

خواجہ فضل حسین للہی کا وصال 1350ھ بمطابق 1931ء کو للہ شریف میں ہوا۔ آپ کا مزار موضع للہ شریف تحصیل پنڈ دادنخان ضلع جہلم میں مرجع خلائق ہے۔

اولاد
-----

خواجہ فضل حسین للہی کی اولاد میں تین صاحبزادے تھے جن کے نام یہ ہیں۔

1. مولانا حافظ خواجہ نظام الدین للہی (سجادہ نشین)
2. مولانا حافظ خواجہ محمد سعید للہی
3. مولانا حافظ محمد اکرم للہی

حوالہ جات
---------

1. ↑  تذکرہ اولیائے پوٹھوہار مولف مقصود احمد صابری صفحہ 599
2. ↑  تذکرہ اولیائے پوٹھوہار مولف مقصود احمد صابری صفحہ 592
3. ↑  تذکرہ اولیائے پوٹھوہار مولف مقصود احمد صابری صفحہ 599 ، 600
**عبد العزیز درانی** (پیدائش: 15 اگست 1905ء) | (انتقال: 1 جنوری 1979ء) جسے **ماسٹر عبد العزیز** کے نام سے بھی جانا جاتا ہے، افغان نژاد کرکٹ کوچ اور فرسٹ کلاس کرکٹ کھلاڑی تھے ۔  وہ رنجی ٹرافی میں سندھ اور نواں نگر کے لیے وکٹ کیپر اور بلے باز کے طور پر کھیلے۔ وہ انڈیا کے ٹیسٹ کرکٹ کھلاڑی سلیم درانی کے والد تھے۔

### کیریئر

ایک کرکٹ کھلاڑی کے طور پر عزیز کی مہارت کی خبریں اس وقت پھیل گئیں جب وہ کھیلنے کے لیے افغانستان سے ہندوستان کا سفر کیا۔ وہ ہندوستانی ٹیم کا حصہ تھے جس نے 1935-36ء میں دورہ کرنے والی آسٹریلیائی ٹیم کے خلاف دو غیر سرکاری ٹیسٹ کھیلے ۔ جام صاحب رنجیت سنگھ جی کے انتقال کے بعد، ان کے جانشین نے ٹیم کی تعمیر نو میں عزیز کو نواں نگر کی ٹیم میں شامل کیا جو امر سنگھ ، مبارک علی اور شوٹے بنرجی جیسے گیند بازوں کے ساتھ رنجی ٹرافی میں کھیلی تھی۔ 1935ء میں کراچی کے دورے میں نواں نگر کے لیے ان کی وکٹ کیپنگ اور بیٹنگ پرفارمنس سے متاثر ہو کر، انھیں اس وقت کے جام صاحب ڈگ وجئے سنگھ جی رنجیت سنگھ جی نے سب انسپکٹر کے طور پر نوکری کی پیشکش کی، جب سابق کا خاندان جام نگر میں آباد ہوا تھا۔ نواں نگر کے ساتھ عزیز نے 1936-37ء میں رنجی ٹرافی کا تیسرا سیزن جیتا تھا۔ 1947ء میں ہندوستان کی تقسیم کے بعد عزیز پاکستان چلے گئے جبکہ ان کا خاندان جام نگر میں رہا۔ وہاں جانے کے بعد انھوں نے کراچی کے سندھ مدرسہ سکول میں بطور کوچ کام کرتے ہوئے اپنے کیریئر کا آغاز کیا۔ پاکستان کے مستقبل کے قومی کرکٹ کھلاڑی حنیف محمد وہاں ان کے شاگرد تھے۔

### انتقال

وہ 1 جنوری 1979ء کو 73 سال کی عمر میں انتقال کر گئے۔

حوالہ جات
---------

1. 1 2  Peter Oborne (2015)۔ Wounded Tiger: A History of Cricket in Pakistan۔ Simon & Schuster۔ صفحہ: 147۔ ISBN 9781849832489۔ اخذ شدہ بتاریخ 25 جولا‎ئی 2017
2. ↑  "Forgotten Great | Sports | thenews.com.pk"۔ www.thenews.com.pk
موانا ایک فرضی کردار ہے جو موتونوئی کی موانا ولیکی(والٹ ڈزنی اینیمیشن اسٹوڈیو کی 56ویں فلم)کا مرکزی کردار ہے۔ موانا کو امریکا کی ریاست ہوائی کی اداکارہ اور گلوکارہ اولی کریول ہو نے آواز دی ہے اور اس کے بچپن کے کردار کو لوئیس بش نے آواز دی ہے۔ موانا کردار کو ہدایتکار رون کلیمینٹس اور جان مسکر نے تخلیق کیا تھا ۔ موانا 2024 میں ڈزنی پلس کے سیکوئل *موانا: سیریز*  نامی ٹی وی سیریز کی شکل میں نظر آنے والی ہے۔

پولینیشیائی افسانوں سے متاثر ہو کر، موانا کو پولینیشیائی گاؤں کے سربراہ کی بیٹی  کے طور پر پیش کیا گیا ہے۔ اسے سمندر نے دیوی تی فیٹی  کے وجود سے وابستہ ایک پراسرار حصے کو جوڑنے کے لیے خود چنا ہے۔ موانا کے جزیرے پر آسمانی بجلی گرنے سے  آگ لگ جاتی ہے جس  کے بعد، موانا  افسانوی نیم دیوتا (ڈوین جانسن) کی تلاش میں ایک مہم جوئی کا آغاز کرتی ہے، تاکہ وہ تے فیٹی کے دل کو واپس لائے اور اپنے لوگوں کو بچائے۔

موانا کے کردار،اس کی آزاد روش کے ساتھ ساتھ  اولی کریول کی صداکاری اور گلوکاری کو ناقدین نے دل کھول کر سراہا۔ 2019 تک، موانا نے باضابطہ طور پر ڈزنی شہزادی لائن میں شمولیت اختیار کی اور اس کا بارہواں رکن بن گئی۔

دا پرنسس اینڈ دا فراگ(The Princess and the Frog) کی ہدایت کاری کے بعد، کلیمنٹس اور مسکر نے ٹیری پراچیٹ کے مورٹ  پر کام شروع کیا، لیکن  فلمی حقوق کے حصول میں دشواریوں نے انھیں اس پروجیکٹ کو جاری رکھنے سے روک دیا۔ اس مسئلے سے بچنے کے لیے، انھوں نے تین زاویوں پر کام شروع کیا  ہیں۔ ان خیالات میں سے ایک کی ابتدا (جو بالآخر وقوع پزیر ہوا) 2011 میں ہوئی، جب مسکر نے پولی نیشیائی افسانوں کو پڑھنا شروع کیا اور نیم دیوتا ماؤئی( Māui) کے بہادر کارناموں کے بارے میں جانا۔ پولینیشیا کی بھرپور ثقافت سے دلچسپی رکھتے ہوئے، اس نے محسوس کیا کہ یہ ایک متحرک فلم کے لیے موزوں موضوع ہوگا۔ اس کے فوراً بعد، مسکر اور کلیمینٹس نے ایک خاکہ لکھا اور اسے جان لاسیٹر کے پاس پیش کیا، جس نے سفارش کی کہ اسی پراجیکٹ کے سلسلے میں ان دونوں کو تحقیقی دوروں پر جانا چاہیے ، 2012 میں کلیمنٹس اور مسکر جنوبی بحر الکاہل کے لوگوں سے ملنے اور ان کی ثقافت کے بارے میں جاننے کے لیے فجی، ساموا اور تاہیٹی کے تحقیقی دوروں پر گئے۔ سب سے پہلے، انھوں نے مکمل طور پر ماؤئی کے بارے میں فلم بنانے کا منصوبہ بنایا تھا، لیکن ان کے ابتدائی تحقیقی دوروں نے کلیمینٹس کو ایک نیا منصوبے پر کام کرنے کی ترغیب دی جو ایک سربراہ کی جوان بیٹی پر مرکوز تھا۔

### تحسین اور اعزازات

موانا نے الائنس آف ویمن فلم جرنلسٹس کی جانب سے بہترین اینی میٹڈ فیمیل کے لیے نامزدگی حاصل کی، اس ایوارڈ کے لیے زوٹوپیا سے جوڈی ہاپس کے ساتھ مقابلہ ہوا۔ مزید برآں، موانا اور ماؤئی کو 2017 کے کڈز چوائس ایوارڈز میں پسندیدہ دوست نما دشمن کے لیے نامزد کیا گیا تھا، جو زوٹوپیا کے کرداروں کے لیے ایوارڈ سے محروم رہ گئے تھے۔ کریول ہو نے کئی دوسرے ایوارڈز بھی حاصل کیے اور مزید کے لیے نامزد کیا گیا جس میں بہترین صوتی اداکاری کے لیے اینی ایوارڈ جیتا۔ دو ٹین چوائس ایوارڈز کے لیے نامزد ہوئیں اور چوائس بریک آؤٹ مووی اداکارہ کے لیے ایوارڈ جیتا۔

حوالہ جات
---------

1. ↑  Michael Gioia (November 23, 2016)۔ "Moana, with Music by Lin-Manuel Miranda, Hits Theatres"۔ Playbill (بزبان انگریزی)۔ November 23, 2016 میں اصل سے آرکائیو شدہ۔ اخذ شدہ بتاریخ March 7, 2021
2. ↑  Jillian Meehan (February 17, 2017)۔ "'Moana' Deleted Songs and Scenes Detail Cut Brothers, Maui's Past"۔ The Hollywood Reporter (بزبان انگریزی)۔ February 18, 2017 میں اصل سے آرکائیو شدہ۔ اخذ شدہ بتاریخ March 7, 2021
**زبیر بن عدی ہمدانی الیامی** ، (وفات: 131ھ ) ابو عدی الکوفی، ایک ثقہ تابعی ، محدث اور حدیث نبوی کے راوی ہیں۔ آپ رے کے قاضی تھے۔آپ کی وفات 131ھ میں رے میں ہوئی۔محدثین کے گروہ نے ان سے روایات بیان کی ہیں۔،

### سیرت

الزبیر بن عدی الیامی، ہمدان سے، جس کا تذکرہ محمد بن سعد البغدادی نے طبقات الکبیر میں کوفہ کے تیسرے طبقے میں شمار کیا ہے۔ آپ سنت کے پیروکار تھے اور امام عجلی نے کہا: "ثقہ ہے ابراہیم کے اصحاب میں سے ہیں، وہ قتیبہ کے ساتھ تھا۔" وہ قتیبہ بن مسلم الباہلی کے ساتھ تھا اور ابراہیم نے ان سے کہا: خدا سے ڈرو، ورنہ قتیبہ کے ساتھ قتل ہو جائے گا، اسے قتل ہونے اور علم ضائع ہونے کا اندیشہ تھا۔

### روایت حدیث

حضرت انس بن مالک، ابو وائل شقیق، حارث الاعور، مصعب بن سعد، کلثوم بن المصطلق، ابراہیم النخعی اور طلحہ بن مصرف سے روایت ہے۔ اس کی سند سے روایت ہے: اسماعیل بن ابی خالد، اسحاق الصبیعی، جو ان سے بڑے ہیں، مالک بن مغول، سفیان الثوری، مسعر بن کدم، عمرو بن ابی قیس، عثمان بن زیدہ، بشر بن الحسین۔

##### جرح و تعدیل

اسے ابن حبان نے کتاب الثقات میں ذکر کیا ہے،امام احمد بن حنبل، یحییٰ بن معین، ابو حاتم الرازی، النسائی اور امام عجلی نے اسے مستند کہا ہے۔امام احمد نے کہا: "صحیح حدیث ہے۔" امام ابوداؤد الطیالسی نے کہا: "ہم زبیر بن عدی کو انس کی سند کے علاوہ اور سند سے نہیں جانتے ۔"

### وفات

آپ نے 131ھ میں وفات پائی ۔

حوالہ جات
---------

1. ↑  {{|Q116977468|ج=8|ص=449|via=المكتبة الشاملة}}
2. 1 2  سير أعلام النبلاء، الطبقة الرابعة، الزبير بن عدي، جـ 5، صـ 157، مؤسسة الرسالة، 2001م آرکائیو شدہ 2017-02-03 بذریعہ وے بیک مشین
3. ↑  تهذيب التهذيب، ابن حجر العسقلاني، جـ 3، صـ 317، مطبعة دائرة المعارف النظامية، الهند، الطبعة الأولى آرکائیو شدہ 2018-10-07 بذریعہ وے بیک مشین [*مردہ ربط*]
**صوفی محمد سرور** (پیدائش؛ 7 دسمبر 1933 - 15 مئی 2018) ایک پاکستانی اسلامی سکالر, مصنف اور جامعہ اشرفیہ میں شیخ الحدیث تھے۔ انھوں نے جامعہ خیر المدارس اور جامعہ اشرفیہ میں تعلیم حاصل کی۔ ان کے اساتذہ میں خیر محمد جالندھری اور مفتی محمد شفیع بھی شامل ہیں۔

ابتدائی زندگی اور تعلیم
-----------------------

سرور 7 دسمبر 1933ء کو ضلع ڈیرہ غازی خان میں پیدا ہوا۔ انھوں نے میڑک کے بعد بانی جامعہ اشرفیہ مولانا مفتی محمد حسن سے دینی تعلیم کا آغاز کیا۔ اور پھر مولانا خیر محمد جالندھری کے جامعہ خیر المدارس ملتان میں دینی کتب کی تعلیم حاصل کی. پھر جامعہ اشرفیہ لاہور میں حدیث کے کورس میں داخلہ لیا اور کامیابی سے فارغ التحصیل ہوئے۔ جس کے بعد انھوں نے کچھ عرصہ کراچی میں مفتی اعظم پاکستان مفتی محمد شفیع کے زیر سایہ بھی تعلیم حاصل کی۔

تعلیم سے فراغت کے بعد تین سال جامعہ خیر المدارس ملتان میں اور دس سال دارالعلوم عیدگاہ کبیروالا میں گزارے، جامعہ اشرفیہ لاہور میں حدیث اور دیگر علوم و فنون کی کتابیں پڑھائیں۔ انھوں نے مشہور کتاب *ابو داؤد* پھر *بخاری شریف* شروع کی، جب کہ وہ اپنی وفات تک ہر روز عصر کی نماز کے بعد مولانا اشرف علی تھانوی کے ملفوظات پڑھاتے رہے۔

تصانیف
------

وہ کئی کتابوں کے مصنف ہیں۔ بشمول;

* الخیر الجاری فی شرح صحیح البخاری (2001)
* علم و عمل

وفات
----

ان کا انتقال 15 مئی 2018 کو لاہور میں مختصر علالت کے بعد ہوا۔ ان کے صاحبزادے مولانا صوفی عتیق الرحمن نے جامعہ اشرفیہ لاہور میں نماز جنازہ پڑھائی. انھیں شیر شاہ قبرستان لاہور میں سپرد خاک کیا گیا۔ انھوں نے پسماندگان میں تین بیٹے مولانا صوفی عتیق الرحمن، مولانا شفیق الرحمن اور مولانا عبدالرحمٰن، تین بیٹیاں اور اہلیہ چھوڑے ہیں۔

حوالہ جات
---------

1. 1 2 3  "جامعہ اشرافیہ کے شیخ الحدیث مولانا صوفی محمد سرور 85سال کی عمر میں انتقال کر گئے قبرستان شیر شاہ میں سپرد خاک"۔ Daily Pakistan۔ 16 مئی، 2018  تحقق من التاريخ في: `|date=` (معاونت)
2. ↑  جامعہ علوم اسلامیہ بنوری ٹاؤن۔ "شیخ الحدیث صوفی محمد سرورؒ کی رحلت | جامعہ علوم اسلامیہ علامہ محمد یوسف بنوری ٹاؤن"۔ www.banuri.edu.pk
3. ↑  "Alk̲h̲air aljārī fe sharḥ Ṣaḥīḥulbuk̲h̲ārī | WorldCat.org"۔ www.worldcat.org
4. ↑  "مولانا صوفی محمد سرور سپردخاک وزیراعلیٰ پنجاب اور علماء کا اظہار تعزیت"۔ Nawaiwaqt۔ 16 مئی، 2018  تحقق من التاريخ في: `|date=` (معاونت)
**میں تلسی تیرے آنگن کی** (انگریزی: Main Tulsi Tere Aangan Ki)
1978ء کی ایک بالی وڈ ڈراما فلم ہے جس کی ہدایت کاری راج کھوسلہ اور سدیش اسر نے کی تھی۔ یہ چندرکانت کاکوڈکر کے مراٹھی ناول آشی توجھی پریت پر مبنی ہے۔
اس فلم نے نوتن کو فلم فیئر اعزاز برائے بہترین اداکارہ کیٹیگری میں اپنا پانچواں اور آخری فلم فیئر ایوارڈ جیتا جس کے لیے اس نے 30 سال سے زیادہ عرصے تک سب سے زیادہ جیتنے کا ریکارڈ اپنے پاس رکھا۔ یہ باکس آفس پر ’’سپر ہٹ‘‘ ثابت ہوئی۔

کہانی
-----

میں تلسی تیرے آنگن کی ایک اشرافیہ، ٹھاکر راج ناتھ سنگھ چوہان کے بارے میں ہے، جو اپنی رکھیل تلسی سے محبت کرتا ہے لیکن سنجوکت نامی ایک مضبوط اشرافیہ عورت سے شادی کرنے پر مجبور ہے۔
راج ناتھ کے بیٹے اجے کو جنم دینے کے کچھ عرصے بعد تلسی اپنی جان قربان کر دیتی ہے، کیونکہ وہ چاہتی ہے کہ سنجوکتا اپنے شوہر کو اپنے پاس رکھے۔
راجناتھ اور سنجوکتا اجے کو بورڈنگ اسکول بھیجتے ہیں تاکہ اسے ناجائز بچہ ہونے کے داغ کو برداشت کرنے سے روکا جا سکے۔
سنجوکتا اور راج ناتھ کا ایک بیٹا پرتاپ ہے۔ راجناتھ کی گھوڑ سواری کے حادثے میں موت ہو گئی۔ سنجوکتا اجے کو دیکھنے کے لیے باقاعدگی سے بورڈنگ اسکول جاتی ہے اور جب وہ بڑا ہوتا ہے تو وہ اسے گھر لے آتی ہے۔ اجے نینی سے ملتا ہے اور کچھ غلط مہم جوئی کے بعد اس سے محبت کرتا ہے۔
سنجوکتا اجے کو نہ صرف ایک بہت اہم آدمی بناتی ہے بلکہ اسے ہر بار ڈھال بھی دیتی ہے اور آخر کار عوام کے سامنے اعتراف کرتی ہے کہ اجے اس کے شوہر کا پہلا بیٹا ہے اور اس لیے عزت کا حقدار ہے۔ تاہم، اس کا اپنا بیٹا پرتاپ ہلکا محسوس کرتا ہے اور بے راہ روی اختیار کرتا ہے۔
ان کے اردگرد کچھ لوگ دونوں بھائیوں کے تعلقات کو مزید خراب کرنے کی کوشش بھی کرتے ہیں۔ تاہم، چھوٹے بھائی کے ہر گناہ کے لیے، اجے اس کی حفاظت کرتا ہے اور الزام اپنے سر لے لیتا ہے۔ سنجکتا، اصل صورت حال کو نہ جان کر پریشان ہو جاتی ہے۔ پرتاپ گیتا کو بہکاتا ہے اور اسے حاملہ کرتا ہے اور اپنے والد رانا کے خلاف اجے پر الزام لگاتا ہے۔ ایک مرحلے پر، وہ اجے کو ہر اس غلط کام کا ذمہ دار ٹھہراتی ہے جو دراصل اس کے اپنے بیٹے نے کیا ہے۔ اجے گھر سے نکل جاتا ہے۔
لیکن اس کے فوراً بعد، صورت حال بدل جاتی ہے کیونکہ پرتاپ کی حمایت میں کھڑا رانا دھوکہ محسوس کرتا ہے کیونکہ اس نے اسے اپنی بیٹی کو قبول کرنے سے انکار کر دیا تھا۔ کلائمکس میں، یہ لوگ پولو میچ میں پرتاپ کو مارنے کی کوشش کرتے ہیں، لیکن اجے، جسے اس منصوبے کا علم ہوتا ہے، اپنے بھائی کو بچاتا ہے۔ تب، پرتاپ کو اپنے سوتیلے بھائی کی مہربانی کا احساس ہوتا ہے۔ وہ اجے کے سامنے ہتھیار ڈال دیتا ہے اور اسے بڑے بھائی کے طور پر قبول کرتا ہے۔ خاندان دوبارہ مل جاتا ہے۔

مزید دیکھیے
-----------

* بالی وڈ

حوالہ جات
---------

1. ↑  "BoxOffice India.com"۔ boxofficeindia.com۔ 02 فروری 2009 میں اصل سے آرکائیو شدہ  الوسيط `|url-status=` تم تجاهله (معاونت)
بروکلین کی سڑک پر تین لڑکی اپنی دوستی کے انسانی بندھن کا مظاہرہ کرتی ہوئی قریب قریب کھڑی ہیں۔
**انسانی بندھن** اس طریقے یا اس مروجہ بین شخصی رشتے کا نام ہے جیسا کہ ایک ماں اور اس کی اولاد کے درمیان ہوتا ہے۔ ایسا بندھن کبھی خون کے رشتے سے، راست یا بالواسطہ شادی کے نتیجے میں اور کبھی متواتر تعلقات، گفت و شنید کے نتیجے میں قائم ہو سکتا ہے۔

جب دو لوگوں کے درمیان قائم ہونے والے بندھن مؤافق لگے، تو عمومًا اس بندھن جو "اچھی" بین شخصی کیمیا (interpersonal chemistry) کہا جاتا ہے۔

انسانی بندھن کی انگریزی اصطلاح *human bond* بارہویں صدی کی وسطانوی انگریزی کے لفظ *band* سے ماخوذ ہے جو کسی ایسی چیز کے لیے مستعمل ہے جو جوڑتی، باندھتی یا جکڑتی ہے۔

تقریبًا اُسی صدی سے یہ اصطلاح انسانی تعلقات کے لیے استعمال کی جا رہی ہے۔

دائمیت
------

گذشتہ صدیوں کے بدلتے ہوئے رُجحانات نے انسانی نظریات کو بدل دیا ہے اور کئی رشتے، مثلًا مرد و زن کے رشتے جیسے کہ شادی عارضی ہو چکے ہیں، حالاں کہ مذاہب عالم کی رو سے یہ بندھن "‏تاحیات"‏ اکٹھے رہنے کا نام ہے۔

مزید دیکھیے
-----------

* محبت
* ماں کا بندھن
* ہم مادرپدر
* دوستی

حوالہ جات
---------

1. ↑
2. ↑  کیا شادی کو عمربھر کا بندھن ہونا چاہیے؟‏
{{#اگر\_خطا:

**انکیت بیٹھلا** (پیدائش : 10 اکتوبر 1988 ء، نئی دہلی، بھارت ) ایک بھارتی  ماڈل اور ٹی وی  اداکار ہیں۔  وہ بھارتی ٹیلی ویژن ڈراما سیریل ہماری ساس لیلا میں آیوش پرکاش، سنکٹموچن مہابلی ہنومان میں راون اور بیٹا ہی چاہیے میں مادھو کے کردار سے جانے جاتے ہیں۔ انکیت فی الحال کلرز ٹی وی پر ڈراما سیریل  تھپکی پیار کی میں دُروو پانڈے کا کردار اداکر رہے ہیں۔

ذاتی زندگی
----------

انکیت بیٹھلا نئی دہلی، بھارت میں مُگدھا بیٹھلااور انل کمار بیٹھلا کے ہاں 10 اکتوبر 1988 ء کو پیدا ہوئے۔ انہوں نے سینٹ مارک'ز سینئر سیکنڈری پبلک اسکول، میرا باغ دہلی میں اپنے اسکول کی تعلیم مکمل کی۔ اس کے بعد، انہوں نے معاشیات (اکنامکس )میں ڈگری کے ساتھ گریجویشن (آنرز) دہلی یونیورسٹی کے کامرس کے سری گرو گووند سنگھ کالج سے کیا۔

کیرئیر
------

انکیت بیٹھلا نے اداکاری کرنے سے پہلے امریکن ایکسپریس کے ساتھ ایک ٹرینر کے طور پر کام کرنا شروع کیا۔ ان کا پہلی ٹیلی ویژن ڈراما دور درشن نیشنل چینل پر سُمن ایک ادھیکار تھا، جس میں انہوں نے ایک اینٹی ہیرو کا کردار ادا کیا۔ بعد میں انہوں نے زی ٹی وی کے ڈرامے بھاگوں والی بانٹے اپنی تقدیر میں ابھی گیان کا مرکزی کردار ادا کیا۔ پھر سہارا ون چینل پر ماتا کی چوکی میں ارجن کے کردار میں اور کلرز چینل کے ڈرامے ہماری سال لیلا میں لیلا پاریکھ (اپرا مہتا) کے چھوٹے بیٹے آیوش کا کردار ادا کیا۔ 

2010 میں انہوں نے دور درشن نیشنل کے ڈراما ہم میں مونا واسو کے مدمقابل کام کیا۔ بعد میں انہوں نے امیجن ٹی وی پر ہار جیت (ٹی وی سیریز) میں کام کیا۔ 2013 میں، انکیت بیٹا ہی چاہیے پر کام؛ جو ریلائنس انٹرٹینمنٹ کی طرف سے بگ میجک چینل کا سب سے پہلا ڈراما سیریل تھا۔ اس کے بعد ایک ویر کی ارداس، لو بائی چانس، عجب غضب گھر جمائی جیسے ڈراموں میں اہم کردار ادا کیے
مارچ 2015 ء میں، انکیت بیٹھلا نے ریڈ ڈاٹ پروڈکشنز کے شو شو ہلہ بول میں بھی نظر آئے، فی الحال وہ سونی انٹرٹینمنٹ ٹیلی ویژن کی تاریخی شو سنکٹموچن مہابلی ہنومان میں دوسری مرکزی کردار اداکر رہے ہیں اور کلرز ٹی وی پر ایک ڈراما سیریل تھپکی پیار کی میں وہ جگیاسا سنگھ کے مدمقابل ایک نیوز چینل کے مالک دُروو پانڈے کا کردار اداکر رہے ہیں۔ انکیت نے بھارتی ایئر ٹیل اور ماروتی سوزوکی رٹز کے لیے اشتہارات میں بھی کیا ہے۔ 

### ٹیلی ویژن

| ٹی وی شو | چینل | کردار |
| --- | --- | --- |
| سمن ایک آدھیکار | دوردرشن نیشنل | بِلّو |
| بھاگوں والی بانٹے اپنی تقدیر | زی ٹی وی | ابھی گیان |
| ماتا کی چوکی | سہارا ٹی وی | ارجن |
| ہماری ساس لیلا | کلرز ٹی وی | آیوش پاریکھ |
| ہم | دوردرشن نیشنل | گوروو |
| ہار جیت (ٹی وی سیریز) | امیجن ٹی وی | ابھی |
| بیٹا ہی چاہیے | بِگ میجک | مادھو |
| ایک ویر کی ارداس | اسٹار پلس | کرن کھنہ |
| لو بائی چانس | بنداس | کنشک مہتا |
| عجب غضب گھر جمائی | بِگ میجک | کرشنا |
| سنکٹموچن مہابلی ہنومان | سونی ٹی وی | ویبھی شالا(راوب) |
| ہلہ بول | بنداس | آشیش |
| تپکی پیار کی | کلرز(ٹی وی چینل) | درُوو |

### فلم

| سال | فلم | کردار | زبان |
| --- | --- | --- | --- |
| 2013 | کلب 60 | اقبال | ہندی |

حوالہ جات
---------

1. ↑  Ankit Bathla to feature in Bindass' Halla Bol
2. ↑  Sony TV's Hanumaan gets its launch date
**یونس بن بکر بن واصل الشیبانی** ، آپ تبع تابعی اور صدوق درجہ کے حدیث کے راوی ہیں۔  آپ پر مرجئہ ہونے کی جراح بھی ہے۔آپ کی وفات ایک سو ننانوے ہجری میں ہوئی۔

### روایت حدیث

* ہشام بن عروہ ، سلیمان اعمش ، طلحہ بن یحییٰ، زکریا بن ابی زیدہ ، محمد بن اسحاق اور ان کی سند سے، عمر بن زر، کہمس بن حسن ، مطر بن میمون محاربی الثقات **سے روایت ہے۔** -نضر ابی عمر خزاز، سری بن اسماعیل، اور ابو خلدہ خالد، بن دینار ، اسباط بن نصر ، علی بن حزور، یونس بن ابی اسحاق، ابو کعب صاحب حریر، حجاج بن ابی زینب، شعبہ بن حجاج۔
* **ان کی سند کے مطابق** : سعدویہ، ابن نمیر، اسحاق بن موسی خطمی ، ابو خیثمہ ، ابو کریب ، ہناد ، یحییٰ بن معین ، محمد بن مثنیٰ ، عبید بن یعیش، ابو سعید اشجع ، سفیان بن وکیع۔ ، عقبہ بن مکرم الضبی اور محمد بن عمان بن کرامہ، احمد بن محمد بن یحییٰ القطان، احمد بن عبد الجبار عطاردی اور دیگر۔

### جراح اور تعدیل

ابوبکر بن ابی شیبہ نے کہا: ہی "لین الحدیث ہے۔ ابو حاتم رازی نے کہا: اس کا مقام صدوق" دیانت ہے۔ ابو حاتم بن حبان البستی نے کتاب الثقات "میں ان کا ذکر کیا ہے۔ احمد بن حنبل نے کہا: میں لوگوں میں سے اس سے نفرت نہیں کرتا۔ احمد بن شعیب نسائی نے کہا: "لیس بالقوی" وہ مظبوط نہیں ہے۔" احمد بن صالح عجلی نے کہا: لا باس بہ" اس میں کوئی حرج نہیں ہے۔ابراہیم بن یعقوب جوزجانی نے کہا: اسے اپنے معاملے میں ثابت قدم رہنا چاہیے۔ ابن حجر عسقلانی کہتے ہیں: صدوق ہے لیکن غلطیاں کرتا ہے، حافظ ذہبی نے کہا: "الحافظ اور اس نے میزان الاعتدال میں کہا: یونس کے بارے میں حمانی کا قول ضعیف ہونے کی وجہ سے قابل قبول نہیں ہے۔" شعیب الارناؤط نے کہا: "ثقہ ہے۔" عبید بن یش المحمی نے کہا: ثقہ۔ عثمان بن سعید الدارمی نے کہا: "وہ یونس سے اختلاف کرتا ہے اور ایک بار کہا: اس میں کوئی حرج نہیں ہے۔" علی بن المدینی نے کہا: "میں نے اس کی حدیث لکھی ہے اور سکوت اختیار کیا ہے "محمد بن عبد اللہ بن نمیر نے کہا: ثقہ۔ یحییٰ بن معین نے کہا: ثقہ ہے۔

### وفات

آپ کی وفات 199ھ میں ہوئی ۔

حوالہ جات
---------

1. ↑  "موسوعة الحديث : يونس بن بكير بن واصل"۔ hadith.islam-db.com۔ 04 اگست 2019 میں اصل سے آرکائیو شدہ۔ اخذ شدہ بتاریخ 04 جون 2021
2. 1 2 3  "إسلام ويب - سير أعلام النبلاء - الطبقة التاسعة - يونس بن بكير- الجزء رقم9"۔ islamweb.net (بزبان عربی)۔ 12 نوفمبر 2020 میں اصل سے آرکائیو شدہ۔ اخذ شدہ بتاریخ 04 جون 2021  تحقق من التاريخ في: `|archive-date=` (معاونت)
**ولیم امبروز ٹیرنٹ** (پیدائش: 22 ستمبر 1866ء) | (انتقال: 1 نومبر 1938ء) ایک آسٹریلوی کرکٹر تھا جو 1890ء کی دہائی کے دوران وکٹوریہ کے لیے فرسٹ کلاس لیول پر کھیلا۔ بین نوآبادیاتی میچوں سے باہر ٹیرنٹ کا وی سی اے پیننٹ میچوں میں ساؤتھ میلبورن اور فٹزرائے کرکٹ کلبوں کے لیے طویل اور کامیاب کیریئر تھا۔ اس نے افتتاحی 1889-90ء کے پریمیئر شپ سیزن میں حصہ لیا تھا جو اس سے پہلے کے چیلنج کپ میں کامیاب ہوا اور 1909-10ء کے سیزن تک باقاعدگی سے کھیلتا رہا، اس وقت تک وہ 43 سال کا تھا۔ ان کے کیریئر کے آخری 142 میچوں میں 55 سال کی عمر میں 1921-22ء کے سیزن کے دوران یونیورسٹی کے خلاف فٹزروئے کے لیے ایک بار کھیلنا شامل ہے  ٹیرنٹ کا بھتیجا فرینک ٹیرنٹ ایک مشہور آل راؤنڈر تھا جس نے آسٹریلیا، انگلش اور ہندوستانی ٹیموں کے لیے 300 سے زیادہ فرسٹ کلاس میچ کھیلے۔  فرینک ٹیرنٹ کے بیٹے لوئس ٹیرنٹ نے ایک ہی فرسٹ کلاس میچ کھیلا اور فرسٹ کلاس سطح پر امپائرنگ بھی کی۔

### انتقال

ان کا انتقال 1 نومبر 1938ء کو فٹزرائے نارتھ, وکٹوریہ آسٹریلیا میں 72 سال کی عمر میں ہوا۔

حوالہ جات
---------

1. ↑  Victoria Premier Cricket matches played by Ambrose Tarrant (142) – CricketArchive. Retrieved 11 January 2015.
2. ↑  Frank Tarrant – CricketArchive. Retrieved 11 January 2015.
3. ↑  Louis Tarrant – CricketArchive. Retrieved 11 January 2015.
ایجاب وقبول: نکاح کے وقت دولہا دولہن کا ایک دوسرے کو قبول کرنا ایجاب و قبول کہلاتا ہے

نکاح کی شرائط
-------------

نکاح کی دو بنیادی شرطیں(رکن) ہیں : 

* (1) شرعی طور پر دو گواہ ہوں دوگواہوں کے سامنے اگر ایجاب و قبول نہ ہو نکاح باطل و کالعدم ہے
* (2) ایجاب و قبول،نکاح(عقد) کرنے والوں میں سے پہلے کاکلام ایجاب اوردوسرے کا قبول کہلاتاہے۔

صیغہ ماضی کا ہونا
-----------------

ایجاب و قبول اور ان کے صحیح ہونے کی شرائط نکاح ایجاب و قبول کے ذریعہ منعقد ہوتا ہے اور ایجاب و قبول دونوں ماضی کے لفظ کے ساتھ ہونے چاہئیں (یعنی ایسا لفظ استعمال کیا جائے جس سے یہ بات سمجھی جائے کہ نکاح ہوچکا ہے)

ایجاب و قبول کا سننا
--------------------

ایجاب و قبول کے وقت عاقدین ( دولہا دولہن) میں سے ہر ایک کے لیے دوسرے کا کلام سننا ضروری ہے خواہ وہ بالاصالۃ ( یعنی خود) سنیں خواہ بالوکالۃ ( یعنی ان کے وکیل سنیں) اور خواہ بالولایۃ سنیں (یعنی ان کا ولی سنے) ایجاب و قبول کے وقت دو گواہوں کی موجودگی نکاح صحیح ہونے کی شرط ہے دونوں ایجاب و قبول کے الفاظ کو ایک ساتھ مجلس میں سنیں اور سن کر یہ سمجھ لیں کہ نکاح ہو رہا ہے گو ان الفاظ کے معنی نہ سمجھیں۔

مذاق میں ایجاب و قبول
---------------------

ابوہریرہ راوی ہیں کہ رسول کریم (صلی اللہ علیہ وآلہ وسلم) نے فرمایا تین چیزیں ایسی ہیں جن کا قصد کرنا بھی قصد ہے اور ہنسی مذاق میں منہ سے نکالنا بھی قصد ہے نکاح طلاق رجعت 

حدیث کا مطلب یہ ہے کہ تین چیزیں ایسی ہیں جو زبان سے ادا ہوتے ہی وقوع پزیر ہوجاتی ہیں خواہ ان کے معنی مراد ہوں یا مراد نہ ہوں۔ چنانچہ اگر دو اجنبی مرد و عورت کے درمیان ہنسی ہنسی میں دو گواہوں کے سامنے ایجاب و قبول ہو جائے تو بھی نکاح ہوجاتا ہے اور وہ دونوں میاں بیوی بن جاتے ہیں یا اگر کوئی ہنسی مذاق میں طلاق دیدے تو بھی طلاق پڑ جائے گی۔ طلاق کے بعد رجوع بھی ہنسی میں ہو جاتا ہے

حوالہ جات
---------

1. ↑  ردالمحتار،ج4،ص 78
2. ↑  مشکوۃ شریف:جلد سوم:حدیث نمبر 484
**منظور عارف** چھاچھی لہجے کا پہلے شاعر،ادیب اور ڈراما نگار تھے۔

نام
---

قلمی نام منظور عارف جبکہ اصلی نام منظور الٰہی تھا۔

ولادت
-----

منظور عارف یکم ستمبر 1924ء کو اپنے ننھیال حضرو ضلع اٹک میں پیدا ہوئے۔

تعلیم
-----

بی اے کی ڈگری 1945ء میں گارڈن کالج، راولپنڈی میں حاصل کی۔1948ء میں گورنمنٹ کالج لاہورسے قانون کی ڈگری حاصل کی۔

شاعری
-----

شاعری کا آغاز اوائل عمر سے ہو گیا تھا۔ زمانۂ طالب علمی میں تلوک چند محروم سے اصلاح لیتے رہے۔ بعد میں انجم رضوانی سے بھی اصلاح لی۔ شاعری کا ایک مجموعہ’’لہر لہر دریا‘‘ کے نام سے ان کی وفات کے بعد شائع ہوا۔

چھاچھی کی پہچان
---------------

منظور عارف اپنے علاقے کی بولی چھاچھی میں بھی شاعری کی۔ وہ چھاچھی لہجے کے پہلے شاعر تھے۔ انھوں نے 1951ء میں روزنامہ 'تعمیر‘ راولپنڈی میں ’مکتوب کیمبل پور‘ کے عنوان سے کالم لکھنا شروع کیا۔ روزنامہ ’تعمیر‘میں ’میرا کالم‘، رونامہ ’جنگ‘ میں ’محفلیں‘ کے عنوان سے بھی لکھا۔ ریڈیو پر ملازمت کے دوران انھوں نے لاتعداد ریڈیائی ڈرامے لکھے۔ منظور عارف ترقی پسند تحریک سے بھی وابستہ تھے۔

وفات
----

30؍نومبر 1980ء کو راولپنڈی میں انتقال کر گئے۔

حوالہ جات
---------

1. ↑  پیمانۂ غزل(جلد دوم)،محمد شمس الحق،صفحہ:164
2. ↑  ریختہ
یہ درخت عام طور پر گرم اور مرطوب علاقوں میں نشو و نما پاتا ہے۔ یہ جاپان، برصغیر، چین، ملائیشیا اور آسٹریلیا میں پایا جاتاہے

یہ  15-25 میٹر اونچا جاتا ہے اور اس کی چھتری کی چوڑائی اونچائی جتنی ہوتی ہے۔ اس لیے یہ درخت  سایہ کے درخت کے طور پر استعمال کیا جا سکتا ہے۔

یہ مختصر عرصے پتے جڑتا ہے۔

سمندر کی سطح سے لیکر   1200 میٹر کی بلندی  تک یہ پایا جاتا ہے۔

یہ صفر  ° C سے کم اور تقریباً 50  ° C  تک درجہ حرارت پرداشت کر سکتا ہے۔

اسے  500-2،500 ملی میٹر (20-100 انچ) کی سالانہ بارش کی ضرورت ہوتی ہے۔

یہ تقریباُ ہر طرح کی زمین میں اگتا ہے جیسے ریتیلی ، چٹانی ، چونا والی اور تھر والی ۔ یہاں تک کہ اگر اس کی جڑیں نمکین پانی میں بھی ہوں تو بھی یہ بڑھتا رہتا ہے۔

چونکہ یہ مسلسل چند ماہ میٹھے پانی کے اندر ہوتے ہوئے بھی بچ سکتا ہے اس لیے یہ برسات کے موسم میں باخوبی  زندہ رہ سکتا ہے۔

اس کے بیج کا  تیل دیوں کی روشنی اور صابن بنانے کے کام بھی آتا ہے۔ اور بہت سے دیگر اینٹی سیپٹیک علاج کرنے کے لیے استعمال کیا جاتا ہے۔

اس کی جڑیں  9 میٹر (30 فیٹ) تک پھیل سکتی ہیں۔

اس کی گھنی  جڑیں مٹی کے کٹاو کے عمل کو روکتی ہیں اور ریت کے ٹیلوں کو مستحکم کرنے میں یہ درخت مثالی ہے۔

حوال جات
--------
ڈاکٹر‎ **محمد یوسف خشک** (ولادت: 2 جنوری 1968ء) پاکستانی مصنف، ماہر تعلیم اور محقق ہیں۔2020ء میں ان کو تین سال کے لیے اکادمی ادبیات پاکستان کا چیئرمین مقرر کیا گیا۔

تعلیم
-----

یوسف خشک 2 جنوری 1968ء کو پیدا ہوئے۔ ڈاکٹر یوسف خوشک نے 2007ء میں جرمنی کی ہیڈلبرگ یونیورسٹی سے پی ایچ ڈی کی ڈگری حاصل کی۔ پی اے ایل میں شمولیت سے قبل وہ شاہ عبدالطیف یونیورسٹی کے پرو وائس چانسلر کی حیثیت سے خدمات انجام دے رہے تھے۔

عملی زندگی
----------

ڈاکٹر‎ محمد یوسف خشک کو 2020ء میں تین سال کے لیے اکادمی ادبیات پاکستان کا چیئرمین مقرر کیا گیا۔

ڈاکٹر یوسف خشک ساریکیوز نیویارک سے فارغ التحصیل ہیں۔ جب کہ انھوں نے پوسٹ ڈاکٹریٹ کی ڈگری ہائیڈل برگ یونیورسٹی جرمنی حاصل کی۔ پروفیسر ڈاکٹر محمد یوسف خشک کو یکم جولائی 2017ء کو شاہ عبد اللطیف یونیورسٹی ، خیرپور کی فیکلٹی آف آرٹس اینڈ لینگویجز کا ڈین مقرر کیا گیا تھا۔ پروفیسر ڈاکٹر محمد یوسف خشک کو شاہ عبداللطیف یونیورسٹی کا پرو وائیس چانسلر مقرر کر دیا گیا ہے پروفیسر ڈاکٹر محمد یوسف خشک اس سے قبل یونیورسٹی کے ڈین آف آرٹس و لینگویجز کے عہدے پر فائز تھے، انھوں نے اردو ادب پر متعدد انٹر نیشنل تحقیقی کانفرنسیں کرائیں جبکہ سندھی، اردو، انگریزی، چینی اور دیگر زبانوں کے فروغ کے لیے مثالی کردار ادا کیا ان کے عہدے کی اپریل 2018ء سے مدت 4 سال ہوگی۔

تصانیف
------

ڈاکٹر‎ محمد یوسف خشک نے کئی کتابیں لکھی ہے۔

* فہرست مخطوطات سچل سرمست لائبریری. خیرپور
* ادب اور قومی شعور

حوالہ جات
---------

1. 1 2  "Yousuf Khushk to head PAL"
2. ↑  "CONFERENCE: Interview with Dr Yousuf Khushk"
**مصعب بن ثابت بن عبد اللہ بن زبیر** ، آپ حدیث نبوی کے راویوں میں سے ہیں۔ وہ ابو عبد اللہ مصعب بن ثابت، امیر المومنین عبداللہ بن زبیر کے پوتے ہیں۔ ان کی والدہ کلبیہ لونڈی تھیں جنہیں ان کے والد نے سکینہ بنت حسین سے سو اونٹنیوں کے عوض خریدا تھا۔انھوں نے اپنے والد ثابت بن عبد اللہ بن زبیر ، عطا بن ابی رباح سے روایت کی ہے۔ ابن حبان نے کہا ہے کہ ان کی وفات سنہ 157 ہجری میں ہوئی۔

### روایت حدیث

اسمٰعیل بن محمد بن سعد بن ابی وقاص، ان کے والد ثابت بن عبد اللہ بن زبیر، حنظلہ بن قیس زرقی، داؤد بن صالح تمار، ابو حازم سلمہ بن دینار، عاصم بن عبید اللہ عمری سے روایت کرتے ہیں۔ اور ان کے چچا عامر بن عبد اللہ بن زبیر، ان کے دادا عبد اللہ بن زبیر مرسل، عبد اللہ بن عبد اللہ بن ابی طلحہ، عبد اللہ بن عروہ بن زبیر، عطا بن ابی رباح اور ان کے عمل ابیہ عکاشہ بن مصعب بن زبیر تھے۔علاء بن عبد الرحمٰن بن یعقوب، عیسیٰ بن معمر اور ابو اسود، محمد بن عبد الرحمٰن بن نوفل، محمد بن مسلم بن سائب، محمد بن منکدر، نافع مولیٰ ابن عمر اور ہشام بن عروہ۔
اپنی سند سے روایت کرتے ہیں: ابو ضمرہ انس بن عیاض، بشر بن سری، حاتم بن اسماعیل، ابو الاسود حمید بن الاسود، زید بن اسلم، عاصم بن عبد العزیز، عبد اللہ بن مبارک اور ان کے بیٹے عبد اللہ بن مصعب بن ثابت زبیری۔ عبد اللہ بن الولید عدنی، عبد الحمید بن سلیمان، عبد الرزاق بن ہمام، عبد العزیز بن محمد الدراوردی اور عبید بن عقیل ہلالی۔ عیسیٰ بن یونس اور کہمس بن حسن ، محمد بن عثمان بن ربیعہ بن ابی عبد الرحمٰن، محمد بن عمر واقدی، محمد بن عمرو بن علقمہ جو ان کے ہم عصروں میں سے ہیں،معافی بن عمران موصلی اور ابو معشر المدنی۔ .

### جراح اور تعدیل

امام احمد بن حنبل نے اس کے بارے میں کہا: "ضعیف۔" امام نسائی اور دیگر نے کہا: "وہ قوی نہیں ہے۔" ابو حاتم الرازی نے کہا: "اسے دلیل کے طور پر استعمال نہیں کیا جاتا۔" معاویہ بن صالح نے یحییٰ بن معین کی سند سے بیان کیا: لیس بشئ "یہ کچھ نہیں ہے۔

وفات
----

آپ کی وفات 157ھ میں ہوئی ۔

حوالہ جات
---------

1. ↑  المكتبة الإسلامية : مصعب بن ثابت بن عبد الله بن الزبير آرکائیو شدہ 2014-07-14 بذریعہ وے بیک مشین
2. ↑  المكتبة الإسلامية : مصعب بن ثابت بن عبد الله بن الزبير آرکائیو شدہ 2014-07-14 بذریعہ وے بیک مشین
**فرینک پین** (پیدائش:7 مارچ 1851ء)|(وفات:26 دسمبر 1916ء) ایک شوقیہ انگریز بین الاقوامی کرکٹ کھلاڑی تھا جو 1875ء سے 1881ء تک کینٹ کاؤنٹی کرکٹ کلب کے لیے کھیلا اور اپنے دور کے بہترین بلے بازوں میں سے ایک سمجھا جاتا تھا۔ وہ 1880ء میں انگلینڈ میں کھیلے گئے پہلے ٹیسٹ میچ میں انگلینڈ کی طرف سے ایک بار کھیلے تھے۔ پین لیوشام میں لی میں پیدا ہوئے، جو 1851ء میں کینٹ کا حصہ تھے، وہ جان پین کے بیٹے تھے۔ اس کے والد انجینئر تھے اور ڈیپٹفورڈ اور گرین وچ میں میرین سٹیم انجن بنانے والی کمپنی جان پین اینڈ سنز چلاتے تھے۔ اس نے اپنی فرسٹ کلاس کرکٹ کی شروعات 1875ء میں کینٹ کے لیے کی، اس سے قبل کلب کرکٹ کھیل چکے ہیں۔ ان کی وزڈن کی موت کے بیان میں پین کو "کینٹ کے مشہور بلے باز" کے طور پر بیان کیا گیا ہے جس کا "ایک مختصر لیکن بہت شاندار کیریئر تھا، جو کئی سالوں تک اپنے دور کے بہترین بلے بازوں میں شامل تھا۔" اور کہا کہ اس کے پاس "آزاد، کمانڈنگ انداز" ہے۔ 1877ء میں، انھوں نے 24 اننگز میں 857 رنز بنائے، جس میں دو سنچریاں بھی شامل تھیں اور لارڈ ہیرس کی طرف سے 1878/79ء میں آسٹریلیا کے دورے میں حصہ لیا، حالانکہ اس دورے کے دوران وہ واحد ٹیسٹ میچ نہیں کھیلے تھے۔ تاہم، پین نے 1880ء میں انگلینڈ میں پہلا ٹیسٹ کھیلا، جیتنے والے رنز بنائے۔ ان کا کرکٹ کیریئر 1881ء میں اس وقت ختم ہو گیا جب ان کے ڈاکٹر نے انھیں دل کی بیماری کی وجہ سے نہ بھاگنے کا مشورہ دیا۔ انھوں نے 98 اول درجہ میچ کھیلے جن میں سے 62 کینٹ کے لیے۔ اپنے کھیل کے کیریئر کے بعد، پین کینٹ میں ایک نمایاں شخصیت رہے، جس نے لارڈ ہیرس کو کلب بنانے میں مدد کی۔ وہ 1905ء میں کلب کے صدر تھے۔

### خاندان

اس کے بھائی ولیم اور ڈک بھی کینٹ کے لیے کھیلے، جیسا کہ اس کے بیٹے فرینک جونیئر نے کھیلا۔ ایک اور بھائی جان 1891ء سے 1903ء تک لیوشام کے ارکان پارلیمنٹ تھے۔ اس کی شادی گریس سے ہوئی تھی۔

### انتقال

پین کا انتقال کینٹربری کے قریب پیٹرکسبورن میں 26 دسمبر 1916ء کو 65 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**رچرڈ پِلِنْگ** (پیدائش:11 اگست 1855ء)|(وفات:28 مارچ 1891ء) ایک انگریز کرکٹ کھلاڑی تھا جس نے لنکاشائر کاؤنٹی کرکٹ کلب اور انگلینڈ کے لیے اول۔درجہ کرکٹ کھیلی۔

### کیریئر

رچرڈ پلنگ بیڈفورڈ کے قریب جان اور این پِلنگ کے ہاں پیدا ہوئے، ڈک اپنے بچپن میں چرچ، ایکرنگٹن، لنکاشائر چلے گئے، جہاں اس نے اپنے وقت کے بہترین وکٹ کیپروں میں سے ایک کے طور پر اپنا نام بنایا۔ 1877ء سے 1889ء تک جاری رہنے والے اول درجہ کیریئر میں اس نے 250 میچ کھیلے جن میں سے 8 ٹیسٹ میچ تھے۔ 1889ء میں اسے لنکاشائر کی طرف سے ایک فائدہ دیا گیا: اس نے £1,500 اکٹھا کیا۔ لنکا شائر گیارہ میں ان کی پہلی پیشی 1877ء کے سیزن کی ہے۔ لنکاشائر کے لیے ان کی پیشی بہت خوشی کے ساتھ وقت پر تھی، جیسا کہ مسٹر ای جیکسن کے ساتھ اکثر کاروباری وجوہات کی وجہ سے کھیلنے سے روکا جاتا تھا، شمالی کاؤنٹی کو شاید بغیر کسی کھیل کے چھوڑ دیا گیا تھا۔ اول درجہ وکٹ کیپر۔ تقریباً پہلی بار جب وہ لنکا شائر کی ٹیم میں نظر آئے تو ایسا محسوس ہوا کہ ایک زبردست وکٹ کیپر ابھرا ہے اور وہ فوراً ہی فرنٹ رینک میں آگیا۔ اگست، 1877ء سے، 1889ء کے سیزن کے اختتام تک وہ لنکا شائر الیون کا باقاعدہ رکن تھا اور وزڈن کے کئی صفحات اس کے کاموں کے ریکارڈ سے آسانی سے بھرے جا سکتے ہیں۔ کرکٹ کے میدان میں اس نے جتنی محنت کی ہے، اس کے لیے پِلنگ کبھی بھی آئینی طور پر مضبوط نہیں تھا اور 1890ء میں جس سنگین بیماری نے اسے کرکٹ کے میدان سے باہر رکھا تھا، اس کی ابتدا ایک شدید سردی میں ہوئی تھی جو اس نے سردیوں میں فٹ بال میں حصہ لینے کے دوران پکڑی تھی۔ میچ موسم گرما کے اختتام پر اس نے اپنی صحت کے لیے آسٹریلیا کا سفر کیا، اسی اسٹیمر میں اس نے آسٹریلیا کی ٹیم کا ایک بڑا حصہ لیا تھا۔ 1891ء میں، پلنگ کو وزڈن نے دنیا کے دوسرے بہترین وکٹ کیپر کا درجہ دیا، جس میں جیک بلیکہم کو بہترین درجہ دیا گیا۔ اس کے انداز کو صاف ستھرا اور تیز رفتاری کا کمال قرار دیا گیا، بغیر کسی غیر ضروری شو کے۔ پِلنگ نے 1881/2ء میں الفریڈ شا اور شریوزبری کی ٹیم کے ساتھ آسٹریلیا کا دورہ کیا اور 1887/8ء کے موسم سرما میں دوبارہ اسی سرپرستی میں باہر گئے اور یہ ان دوروں اور لنکاشائر کے ہوم گراؤنڈ اولڈ ٹریفورڈ میں کھیلے جانے والے گیمز میں کھیلا گیا تھا۔ اس کے ٹیسٹ میچز۔ اس وقت، یہ خدشہ ظاہر کیا گیا تھا کہ اس کے بعد کی زیادہ تر خرابی صحت سن اسٹروک کی وجہ سے ہے جس کا سامنا اسے ان پہلے دوروں کے دوران ہوا تھا۔ ایک بلے باز کے طور پر پِلنگ کا انداز بہترین تھا اور وہ اکثر اپنی کاؤنٹی کے لیے سرمایہ کاری کا کام کرتا تھا۔ اس کی وجہ سے پِلنگ کو 1891ء میں وزڈن وکٹ کیپر آف دی ایئر کے طور پر نامزد کیا گیا

### بدقسمتی کا کھیل

بدقسمتی سے یہ اعزاز بعد از مرگ ثابت ہوا۔ اپنی بگڑتی ہوئی صحت کو بہتر بنانے کی کوشش کرنے کے لیے،

### انتقال

انھیں 91-1890ء کے موسم سرما میں لنکاشائر کاؤنٹی کرکٹ کلب نے آسٹریلیا کے لیے کروز پر بھیجا تھا۔ اس نے کام نہیں کیا اور گھر واپس آنے کے چھ دن بعد 28 مارچ 1891ء کو اولڈ ٹریفرڈ, مانچسٹر, لنکاشائر, انگلینڈ میں 35 سال کی عمر میں پلنگ کی موت ہو گئی۔ پلنگ تجارت کے لحاظ سے ایک پتھر ساز تھا اور اس کی ایک بیوی، ایما اور کم از کم ایک بچہ، مریم تھا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست
* وزڈن کرکٹرز آف دی ایئر کی فہرست

حوالہ جات
---------